Golden Globes: Ons gunsteling-rokke | SARIE
Golden Globes: Ons gunsteling-rokke	deur admin
Tilda Swinton Perfekte snit
Tilda is ‘n groot aanhanger van Haider Ackermann en het ‘n sagte, getaileerde skepping in poeierblou van dié ontwerper gedra.
Angelina was pure ou-Hollywoodglans in ‘n noupassende Versace-rok. Sy het die rok perfek afgerond met bloedrooi lippe, ‘n rooi palmhandsak in die een hand (en natuurlik Brad Pitt aan die ander).
Kate Winslet Swart-en-wit
Ons is gaande oor Kate se swart-en-wit Jenni Packham-rok. Dié kleurkombinasie is hoogmode en die snit is baie vleiend.
Charlize Theron Glansryk
Charlize was weer eens baie glansryk in ‘n Dior-skepping. Ons is mal oor die oorgroot strik wat die lae neklyn en ‘n baie hoë spleet perfek afrond.
Elle Macpherson Romanties
Op 47 kan Elle nog steeds sê sy het “Die Lyf”, ‘n bynaam wat sy in haar jonger dae in die modebedryf verwerf het. Sy het geskitter in ‘n romantiese skepping van Zac Posen.
Nicole Kidman DetailNicole lyk asembenemend in ‘n indrukwekkende Versace-rok. Ons is mal oor die krale-detail wat haar kurwes perfek beklemtoon.
Wie was jou gunsteling op die rooi tapyt?
Margaret van Eck Schoeman
Die dames se rokke is almal pragtig en gepas vir die rooi tapyt, maar Angelina Jolie se rok sit nie mooi oor haar buustelyn nie. Charlene Theron lyk asemrowend, maar haar weemoedige glimlag pas beslis nie by haar rok nie…
George Clooney – whew!! En ons pragtige eie meisie uit Benoni, Afrika: sy spreek van styl, styl, styl!
Tilda Swinton in haar Haider Ackermann skepping, in poeierblou……. die heel, heel mooiste!
Angelina se rok is pragtig, maar sy lyk oud…. Charlize lyk die mooiste….?
Van hulle lyk net altyd so mooi. Maar my gunsteling? Nicole Kidman.
Wat n klomp pragtige mense bymekaar. Charlise het vir my die mooiste gelyk. Die kleur en styl van die rok was uit n ander wereld.
EK is mal oor Glen Close se tydlose skepping, dit kan deur enige ouderdom gedra word sonder om te veel te lyk.
Soos gewoonlik skitter die dames, Wow vir Kate Winslet en Angela soos gewoonlik pragtig! Daai poeier blou rok, asbsoluut verruklik!!!